Diari Oficial de la Generalitat Valenciana


Sumari del DOGV 8030, del 02-05-2017 (2017/3652)

RESOLUCIÓ de 18 d'abril de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8030

Data del DOGV
:   02-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3652


Data del document
:   18-04-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 18 d'abril de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional. [2017/3652]  
Mitjançant l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOCV 7705, 26.01.2016), es regulen en el títol II, capítol VII, les bases per a la concessió de subvencions per a projectes d'inversió en equipament i obres de centres d'atenció persones amb diversitat funcional.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
1. Convocar per a l'exercici 2017 les subvencions per a projectes d'inversió en equipament i obres de centres d'atenció a persones amb diversitat funcional, regulades per l'Ordre 1/2016, de 20 de gener (DOCV 7705, 26.01.2016), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat.  
2. Podran ser objecte de subvenció les actuacions següents:  
a) Adquisició d'equipament.  
b) Adquisició de vehicles de transport col·lectiu adaptats.  
c) Realització d'obres d'adequació i reforma.  
3. S'assimilen i subjectaran al règim d'adquisició d'equipament aquelles instal·lacions l'adquisició d'elements de les quals supere el cost de la mà d'obra d'instal·lació.  
4. El concepte general de reforma comprén el conjunt d'obres de millora, modernització, adaptació, adequació o reforç d'un immoble en un centre ja existent.  
  
Segon. Beneficiaris  
Podran sol·licitar les subvencions les entitats locals i entitats sense fi de lucre, que siguen titulars de centres d'atenció a persones amb diversitat funcional. A aquest efecte, únicament tindran la consideració de centres d'atenció a persones amb diversitat funcional els centres mencionats en l'apartat primer de l'annex I de l'esmentada Ordre 1/2016, de 20 de gener.  
  
Tercer. Requisits previs que han de complir els sol·licitants  
1. En el cas de sol·licitar ajudes per a equipament, els sol·licitants hauran de complir els requisits següents:  
a) En els casos de centres en funcionament, hauran de disposar de l'autorització del centre.  
b) En el cas de centres que no hagen entrat en funcionament i requerisquen l'equipament per a la seua obertura i complisquen tots els requisits previstos en la normativa vigent relacionats amb la construcció/reforma del centre, caldrà haver sol·licitat i tindre en tramitació l'autorització de funcionament.  
2. En el cas de sol·licitar ajudes per a obres d'adequació i reforma d'un centre, aquest disposarà de la preceptiva autorització del centre.  
En els casos en què les obres d'adequació o reforma plantegen una modificació substancial, d'acord amb l'apartat c de l'article 27 de la secció II del Decret 91/2002, caldrà haver sol·licitat i tindre en tramitació l'autorització per modificació substancial.  
  
Quart. Finançament  
1. Les subvencions contingudes en la present convocatòria es concediran a càrrec dels pressupostos de la Generalitat per a l'exercici 2017, secció 16, servei 03, programa pressupostari 313.40 (Diversitat funcional), capítol VII, en la línia pressupostària i per l'import global màxim d'1.600.000 ?, d'acord amb la distribució següent:  
Denominació: «Ajudes per a projectes d'inversió».  
Consignació pressupostària: 1.600.000 ?.  
Línia de subvenció: S3106.  
L'import total dels crèdits consignats en aquesta línia es distribuirà entre les actuacions subvencionables de la manera següent:  
- Actuacions dirigides a projectes d'equipament i vehicles autoritzats: 1.200.000 -  
- Actuacions dirigides a la realització d'obres d'adequació i reforma: 400.000 ?.  
Procedència i quantia dels fons:  
Propis no condicionats: 1.600.000 ?.  
2. Quan en alguna de les actuacions no s'haja esgotat el crèdit destinat a aquestes, el romanent es podrà utilitzar per a incrementar el crèdit destinat a les altres actuacions, en què s'haja esgotat el crèdit.  
  
3. En la present convocatòria es fixa la quantia total màxima destinada a les subvencions convocades, que podrà ser objecte d'ampliació en cas de produir-se un increment dels crèdits pressupostaris com a conseqüència d'una generació, ampliació o modificació pressupostària. L'ampliació de crèdits esmentada podrà assolir, com a màxim, el 20 % dels crèdits inicials.  
En aquest supòsit, l'assignació dels crèdits objecte d'ampliació no requerirà una nova convocatòria i es realitzarà d'acord amb els mateixos criteris de valoració i procediment d'assignació arreplegats en la present convocatòria.  
  
Cinqué. Forma, termini i lloc en què han de presentar-se les sol·licituds  
1. La sol·licitud de subvenció podrà ser formalitzada per mitjà de la presentació i ompliment de l'imprés de sol·licitud, d'acord amb el model de l'annex I d'aquesta resolució.  
Aquest model de sol·licitud està a disposició dels interessats en el portal de la Generalitat (www.gva.es), accedint als apartats «Guia Prop», «Tràmits i Serveis».  
2. Les entitats hauran de presentar una única sol·licitud per centre. En el cas de sol·licitar subvenció per a equipament hauran d'optar únicament per un dels conceptes, adquisició d'equipament o adquisició de vehicles de transport col·lectiu adaptats.  
3. El termini de presentació de les sol·licituds serà de 20 dies naturals comptats des de l'endemà de la publicació de la present resolució en el Diari Oficial de la Generalitat Valenciana.  
4. Les sol·licituds, junt amb la documentació requerida, que s'assenyala en l'article següent, es presentaran preferentment en el registre d'entrada de les direccions territorials d'Igualtat i Polítiques Inclusives, sense perjuí de les formes previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
5. Mitjà de notificació o publicació dels distints tràmits a omplir en el procediment: per no estar prevista la tramitació d'aquest procediment per mitjans telemàtics, tots els tràmits que afecten els interessats per a l'exercici dels seus drets i obligacions, així com l'esmena de la sol·licitud, es realitzaran per notificació personal a l'adreça indicada en la sol·licitud per a la pràctica de notificacions.  
  
  
Sisé. Documents i informació que ha d'acompanyar a la sol·licitud  
1. A la sol·licitud, d'acord amb el model que figura en l'annex I, degudament omplida i subscrita pel representant legal de l'entitat s'acompanyarà amb caràcter general:  
a) Autorització de consulta interactiva de documentació, que consta com a apartat F de l'annex I.  
En cas de no autoritzar a l'òrgan gestor la consulta interactiva de la dita documentació, hauran de presentar certificació d'estar al corrent de les obligacions tributàries (Hisenda estatal i autonòmica) i de la Seguretat Social.  
b) Sol·licitud d'alta de domiciliació bancària omplida, segons model oficial aprovat per l'Ordre 18/2011, de 17 de juny, de la Conselleria d'Economia Hisenda i Ocupació (DOCV 6548, 21.06.2011), que consta com a annex II, en cas de nou perceptor o canvi de compte bancari.  
2. En les sol·licituds d'adquisició d'equipament i de vehicles de transport col·lectiu adaptats, s'haurà d'acompanyar:  
a) Memòria justificativa de la necessitat d'adquisició.  
b) Pressupost detallat o factura proforma.  
3. En les sol·licituds d'obres d'adequació, que no requereixen projecte tècnic:  
a) Documentació tècnica que permeta definir, valorar i executar les obres que comprenga. No podrà prescindir-se en l'esmentada documentació de memòria descriptiva i constructiva amb annexos justificatius de compliment de les normes aplicables a l'actuació, plans que definisquen l'actuació i un pressupost detallat (2 còpies).  
4. En les sol·licituds d'obres de reforma de centres:  
a) Projecte tècnic complet, amb tota la documentació prevista en les normes de caràcter legal i reglamentari (2 còpies).  
b) Certificat del representant de l'entitat en què conste:  
- Pressupost de contracta.  
- Programa d'actuació, del desenvolupament de les obres, la duració prevista, amb descripció de terminis mensuals i el desglossament pressupostari d'acord amb aquests.  
5. En el cas que les obres ja estiguen adjudicades/iniciades, caldrà adjuntar-hi:  
- Contracte d'obres.  
- Programa d'actuació, conseqüència de l'adjudicació d'obres, amb indicació expressa de les dates previstes d'inici i finalització de les obres.  
  
Seté. Termini de resolució i notificació  
1. El termini màxim per a resoldre i notificar la resolució serà de quatre mesos des de la publicació de la present convocatòria en el Diari Oficial de la Generalitat Valenciana.  
2. Transcorregut el termini abans mencionat sense que s'haja produït la notificació de la resolució, les persones interessades podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
3. Correspon, en tot cas, a la persona titular de la Direcció General de Diversitat Funcional la resolució de les sol·licituds, per actuacions, amb un informe previ i proposta de la comissió d'avaluació. La comissió d'avaluació podrà reunir-se i elevar a l'òrgan competent la proposta de resolució quan estiguen valorades totes les sol·licituds d'ajudes corresponents a equipament o obres enquadrades en la dita actuació.  
  
  
Huité. Recursos  
Contra les resolucions que es dicten d'acord amb el que disposa l'article anterior, que posaran fi a la via administrativa, es podrà interposar un recurs potestatiu de reposició en el termini d'un mes comptat des de l'endemà de la notificació o bé directament recurs contenciós administratiu, en el termini de dos mesos comptat des de l'endemà de la seua notificació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Nové. Criteris de valoració de les sol·licituds  
1. La valoració de les sol·licituds per a la concessió de subvencions per a adquisició d'equipaments i de vehicles de transport col·lectiu s'efectuarà d'acord amb els criteris següents:  
a) En cas de centres la finalització dels quals es preveja abans del 30 de setembre de 2017 i aquells que requerisquen d'aquests per a la seua obertura: fins a un màxim de 50 punts d'acord amb els criteris següents:  
- Equipament: 50 punts.  
- Vehicles per a centres de dia per a persones amb diversitat funcional física-orgànica o diversitat funcional intel·lectual: 50 punts.  
- Vehicles per a centres ocupacionals: 40 punts.  
- Vehicles per a altres centres: 0 punts.  
b) En cas de centres en funcionament:  
b.1) Equipament o vehicle en centres en funcionament, per a la seua adaptació al compliment de la normativa vigent: fins a un màxim de 50 punts, d'acord amb els criteris següents:  
- Equipament: 50 punts.  
- Vehicles per a centres de dia per a persones amb diversitat funcional física-orgànica o diversitat funcional intel·lectual: 50 punts.  
- Vehicles per a centres ocupacionals: 40 punts.  
- Vehicles per a residències: 10 punts.  
- Vehicles per a altres centres: 0 punts.  
b.2) Equipament en centres en funcionament per a millorar la seua funcionalitat que supose una millora en les prestacions i atenció als usuaris: 30 punts.  
b.3) Equipament o vehicle en centres en funcionament, per a la seua reposició: fins a un màxim de 20 punts d'acord amb els criteris següents:  
- Equipament: 20 punts.  
- Vehicles per a centres de dia per a persones amb diversitat funcional física-orgànica o diversitat funcional intel·lectual: 20 punts.  
- Vehicles per a centres ocupacionals: 15 punts.  
- Vehicles per a residències: 5 punts  
- Vehicles per a altres centres: 0 punts  
c) Aportació de l'entitat per al finançament del projecte d'inversió, d'acord amb el barem establit: fins a un màxim de 20 punts.  
  
d) Interés social: major repercussió i impacte directe (pel tipus de centre, nombre de beneficiaris, adequació i necessitat de l'equip, urgència o estat de necessitat): fins a un màxim de 20 punts, d'acord amb els criteris següents:  
- Per ser l'únic centre d'aquesta tipologia en la comarca: 6 punts.  
- Centres amb més de 40 beneficiaris: 6 punts.  
- Centres amb un nombre de beneficiaris entre 20 i 39 beneficiaris: 4 punts.  
- Centres amb un nombre de beneficiaris inferior a 20 beneficiaris: 2 punts.  
- Justificació de l'adequació de l'equipament: 4 punts.  
- Justificació de la urgència o necessitat de l'equipament: 4 punts.  
  
e) Altres criteris funcionals o clàusules socials: fins a un màxim de 10 punts.  
2. La valoració de les sol·licituds per a la concessió de subvencions per a realització d'obres d'adequació i reforma en centres s'efectuarà amb un informe previ favorable del Servei d'Oficina Tècnica de Projectes i Obres. L'Oficina Tècnica disposarà d'un termini màxim de dos mesos per a analitzar la documentació tècnica o projecte tècnic presentat, termini que es computarà des de la recepció en aquesta unitat de la documentació esmentada, i haurà de realitzar les actuacions següents:  
a) Si la documentació tècnica o projecte tècnic presentat està completa i no conté cap deficiència, l'informe de l'Oficina Tècnica serà favorable.   
b) Si la documentació tècnica o projecte tècnic tenen deficiències, l'informe de l'Oficina Tècnica no serà favorable i remetrà a la direcció general corresponent els inconvenients perquè aquesta requerisca l'interessat perquè les esmene en un termini màxim de 20 dies.  
3. La valoració de les sol·licituds per a la concessió de subvencions per a realització d'obres d'adequació i reforma en centres s'efectuarà d'acord amb els criteris següents:  
a) En cas de centres en funcionament:  
a.1) Projectes d'obres en centres en funcionament, per a la seua adaptació al compliment de la normativa vigent en matèria d'accessibilitat: fins a un màxim de 50 punts, d'acord amb els criteris següents:  
  
- Eliminació barreres arquitectòniques: 30 punts.  
- Justificació de la urgència: 20 punts  
a.2) Projectes d'obres en centres en funcionament, per a millorar les condicions d'habitabilitat i la seua adaptació al compliment de la normativa vigent d'altres apartats del Codi Tècnic d'Edificació (en funció del grau d'exigibilitat d'aquestes, qualificat i avaluat per mitjà d'informes tècniques i actes d'inspecció): fins a un màxim de 50 punts, d'acord amb els criteris següents:  
- Obres d'adaptació a la normativa vigent: 30 punts.  
- Obres per a millorar les condicions d'habitabilitat: 30 punts.  
- Justificació urgència per a la realització en aquest exercici: 20 punts.  
b) Aportació de l'entitat per al finançament de les obres, d'acord amb el barem establit: fins a un màxim de 20 punts.  
c) Interés social: l'impacte de les obres d'adequació o reforma en les condicions funcionals del centre (en funció del grau de justificació d'aquesta, necessitat, demanda i repercussió en els usuaris): fins a un màxim de 20 punts, d'acord amb els criteris següents:  
- Centres amb més de 40 beneficiaris: 6 punts.  
- Centres amb un nombre de beneficiaris entre 20 i 39 beneficiaris: 4 punts.  
- Centres amb un nombre de beneficiaris inferior a 20 beneficiaris: 2 punts.  
- Justificació de l'adequació de l'obra: 7 punts.  
- Justificació de la urgència o necessitat de l'obra: 7 punts.  
d) Altres criteris funcionals o clàusules socials: fins a un màxim de 10 punts.  
4. Respecte de cada un dels projectes d'inversió, es valoraran les sol·licituds d'acord amb el percentatge de cofinançament del sol·licitant en relació amb el cost total d'aquest, d'acord amb el barem següent:  
  
  
Aportació de l'entitat Punts  
60 % o superior 20  
Del 40 al 59,99 % 15  
Del 30 al 39,99 % 10  
Del 21 al 29,99 % 5  
  
  
5. S'estableixen les següents directrius per a la valoració d'altres criteris funcionals o clàusules socials, que es valoraran fins a un màxim de 10 punts, d'acord amb els següents criteris de valoració:  
  
A. L'experiència acreditada de l'entitat i de l'equip humà en matèria específica d'igualtat de gènere de persones amb discapacitat i del seu personal. S'assenyalaran les actuacions i els treballs realitzats en els tres últims anys, així com la titulació, formació i experiència específica en matèria de gènere. Aquest criteri es valorarà amb un màxim de 3 punts, a raó d'un punt per any acreditat d'implantació d'un pla d'igualtat.  
  
Així mateix, es valorarà amb un màxim de 3 punts, si l'entitat, no estant obligada a disposar-ne, es compromet a elaborar i implantar un pla d'igualtat abans del 30 de juny de 2017.  
B. La creació d'ocupació per a persones amb un grau de discapacitat igual o superior al 33 %. Aquest criteri es valorarà amb un màxim de 7 punts, i es valorarà de la manera següent:  
- Per acreditar l'entitat que té en la seua plantilla un nombre superior al 3 per 100 de persones amb discapacitat treballant: 7 punts.  
- Per acreditar l'entitat que té en la seua plantilla un nombre superior al 2 per 100, però inferior al 3 per 100, de persones amb discapacitat treballant: 3 punts.  
6. L'ordre de prelació per a la concessió de subvencions es determinarà en funció de la puntuació obtinguda per les sol·licituds i no podrà concedir-se subvenció a les sol·licituds que no obtinguen la puntuació mínima de 40 punts.  
En cas d'empat de puntuació, tindran la preferència per a l'atorgament i ordre de prioritat, les sol·licituds d'aquella entitat i/o entitats que acrediten que, abans de la publicació de la convocatòria corresponent, disposen d'un major percentatge de persones treballadores amb discapacitat en relació amb les respectives plantilles d'aquestes, o bé es comprometen a contractar un percentatge major de persones treballadores amb discapacitat durant l'àmbit temporal de l'ajuda o subvenció, d'acord amb el que estableix l'Ordre 1/2016, de 20 de gener.  
  
En el supòsit de persistir l'empat, es considerarà la puntuació major obtinguda en els subapartats justificació de l'adequació i urgència o necessitat de l'actuació i, en cas de persistir l'empat, es considerarà la puntuació major obtinguda en l'apartat «Interés social».  
  
  
Deu. Criteris per a determinar l'import de la subvenció  
1. La quantia de la subvenció a atorgar per a equipaments, vehicles de transport col·lectiu i obres d'adequació de centres serà com a màxim de 50.000 - per a cada projecte d'inversió i en cap cas podrà superar el 80 % de la quantia total del projecte.  
2. S'exceptuen d'allò que s'ha indicat en l'apartat anterior quant a la quantia màxima, l'equipament dels centres que no hagen entrat en funcionament i el requerisquen per a la seua obertura, així com els projectes d'inversió d'obres de reforma. La quantia de la subvenció en cap cas podrà superar el 80 % de la quantia del projecte per al qual se sol·licita la subvenció.  
3. En tot cas, la quantificació de les subvencions per a obres s'adequarà als costos de les obres i instal·lacions, d'acord amb els preus en vigor fixats per l'Institut Valencià de l'Edificació o, en absència d'aquest, per l'organisme que tinga atribuïdes competències en aquesta matèria. Respecte als materials i instal·lacions per als quals se sol·licita subvenció respondran a qualitats mitjanes segons mercat.  
  
Onze. Condicions de la concessió de subvenció  
1. Les entitats beneficiàries de la subvenció queden obligades a:  
a) Aportar la part no finançada del cost de l'actuació per a la qual se sol·licita la subvenció, amb finançament propi o concurrent d'altres institucions.  
b) Realitzar l'activitat que fonamenta la concessió de la subvenció (obra o equipament) durant l'exercici 2017 i, en tot cas, abans del termini establit per a la justificació de despeses.  
c) Sotmetre's, en el cas que l'actuació requerisca projecte tècnic o memòria valorada d'obres, a l'informe de supervisió i prescripcions tècniques que establisca el Servei d'Oficina Tècnica de Projectes i Obres de la Conselleria.  
d) Comunicar, almenys amb quinze dies d'antelació a la data prevista d'inici, qualsevol canvi en el projecte, per causa aliena a la voluntat de l'entitat, que podrà ser objecte d'una nova valoració i haurà de ser autoritzat, si és el cas, mitjançant una resolució de l'òrgan concedent.  
  
e) Comunicar a l'òrgan concedent la concessió de subvencions de qualsevol ens públic o privat per a la mateixa finalitat, i en aquest cas, es realitzarà l'oportuna modificació de la valoració i resolució de l'òrgan concedent.  
f) Sotmetre's a les actuacions d'inspecció i comprovació de la veracitat de les dades aportades i de la destinació donada als fons rebuts, així com les de control financer que corresponguen a la Intervenció General i les previstes en la legislació per als perceptors de fons públics.  
  
g) No variar la destinació del centre en un període mínim de 10 anys des de la resolució de concessió, en el cas de concessió de subvenció per a adquisició d'equipament o adquisició de vehicle, i de 15 anys en el cas d'obres d'adequació i reforma.  
h) Deixar constància expressa de la condició d'actuació subvencionada per la Generalitat en qualsevol relació amb tercers.  
2. Quan l'import de la despesa objecte de l'ajuda supere la quantia de 18.000 - (IVA exclòs) en el supòsit de subministrament de béns d'equip o vehicle i la de 50.000 - (IVA exclòs) per a l'obra, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a l'entrega del bé o realització de l'obra, d'acord amb el que disposa l'article 31.3 de la Llei 38/2003, de 17 de novembre, general de subvencions.  
  
3. L'elecció entre les ofertes presentades haurà d'aportar-se en la justificació de despeses, o, si és el cas, en la sol·licitud de subvenció, si ja s'ha executat, es realitzarà d'acord amb criteris d'eficiència i economia, i s'haurà de justificar expressament en una memòria l'elecció quan no recaiga en la proposta econòmica més avantatjosa.  
4. Es considera com a despeses subvencionables les establides en l'article 46 de l'Ordre 1/2016, de 20 de gener (DOCV 7705, 26.01.2016), de la Vicepresidència i Conselleria d'Igualtat i Polítiques Inclusives, d'acord amb la modalitat de la subvenció.  
  
Dotze. Pagament de la subvenció  
1. Els pagaments de la subvenció per a adquisició d'equipament o de vehicles de transport col·lectiu adaptats s'efectuaran contra presentació de factures acreditatives de la despesa realitzada.  
2. Els pagaments de la subvenció per a obres d'adequació, que no requerisquen projecte tècnic, s'efectuaran contra presentació de factures acreditatives de la despesa realitzada. Les obres executades objecte del pagament de la subvenció correspondran únicament a les incloses en la documentació tècnica sobre la qual s'ha informat favorablement.  
3. Els pagaments de la subvenció per a obres de reforma s'efectuaran contra la certificació d'obra, que consta com a annex III, expedida per un tècnic competent, acompanyada de les factures corresponents, d'acord amb les condicions de finançament establides i de conformitat amb el projecte tècnic d'obres. Aquestes certificacions es presentaran per triplicat d'acord amb el model oficial i hauran d'estar aprovades per l'òrgan competent per a la contractació de les obres subvencionades. Les obres executades objecte del pagament de la subvenció correspondran únicament a les incloses en el projecte tècnic informat favorablement.  
4. En el cas de les entitats locals, les factures seran substituïdes per certificat de l'interventor local en què consten les quantitats aplicades a l'objecte de la subvenció amb detall exprés dels diferents conceptes subvencionats, de les unitats i dels imports parcials. Aquestes quantitats han de trobar-se, almenys, en situació d?«obligacions reconegudes» i així haurà de fer-se constar en la certificació.  
  
Així mateix, constitueix un requisit per al pagament de la subvenció a entitats locals l'acreditació d'estar al corrent en el compliment de l'obligació de rendició dels seus comptes anuals davant de la Sindicatura de Comptes, de conformitat amb el que disposa l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, i l'article 49.3 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores.  
  
Tretze. Forma i termini de justificació de les subvencions  
1. La justificació de la subvenció es realitzarà per mitjà de la presentació, davant de la Direcció Territorial d'Igualtat i Polítiques Inclusives, de la documentació necessària per a acreditar la despesa realitzada, d'acord amb allò que s'ha estipulat en l'apartat dotze.  
2. El termini màxim de presentació de la justificació de les subvencions per a adquisició d'equipament i vehicles de transport col·lectiu serà el dia 15 d'octubre de 2017.  
3. El termini màxim de presentació de la justificació de les subvencions per a obres finalitzarà, en tot cas, el dia 16 de novembre de 2017.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, comptat des de l'endemà de la publicació, d'acord amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'aquest mateix òrgan en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que els interessats puguen presentar qualsevol altre que estimen pertinent.  
  
  
València, 18 d'abril de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.